CELEX: 32015R2047
Language: lt
Date: 2015-11-16 00:00:00
Title: 2015 m. lapkričio 16 d. Komisijos įgyvendinimo reglamentas (ES) 2015/2047, kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos esfenvalerato, kaip keistinos medžiagos, patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas (Tekstas svarbus EEE)

17.11.2015   
            
            
               LT
            
            
               Europos Sąjungos oficialusis leidinys
            
            
               L 300/8
            
         KOMISIJOS ĮGYVENDINIMO REGLAMENTAS (ES) 2015/2047
   2015 m. lapkričio 16 d.
   kuriuo pagal Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką pratęsiamas veikliosios medžiagos esfenvalerato, kaip keistinos medžiagos, patvirtinimo galiojimas ir iš dalies keičiamas Komisijos įgyvendinimo reglamento (ES) Nr. 540/2011 priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 24 straipsnį kartu su jo 20 straipsnio 1 dalimi,
   kadangi:
   
               (1)
            
            
               Komisijos įgyvendinimo reglamento (ES) Nr. 540/2011 (2) priedo A dalyje nustatyta, kad veikliosios medžiagos esfenvalerato patvirtinimas baigia galioti 2016 m. birželio 30 d.;
            
         
               (2)
            
            
               paraiška dėl esfenvalerato įtraukimo į Tarybos direktyvos 91/414/EEB (3) I priedą termino pratęsimo buvo pateikta pagal Komisijos reglamento (ES) Nr. 1141/2010 (4) 4 straipsnį per tame straipsnyje nustatytą laikotarpį;
            
         
               (3)
            
            
               pareiškėjas pateikė papildomus dokumentų rinkinius, kurių reikalaujama pagal Reglamento (ES) Nr. 1141/2010 9 straipsnį. Valstybė narė ataskaitos rengėja nustatė, kad paraiška yra išsami;
            
         
               (4)
            
            
               valstybė narė ataskaitos rengėja, konsultuodamasi su antrąja tą pačią ataskaitą rengiančia valstybe nare, parengė galiojimo pratęsimo vertinimo ataskaitą ir 2013 m. liepos 30 d. pateikė ją Europos maisto saugos tarnybai (toliau – Tarnyba) ir Komisijai;
            
         
               (5)
            
            
               Tarnyba pratęsimo vertinimo ataskaitą perdavė valstybėms narėms ir pareiškėjui, kad jie pateiktų pastabų, o gautas pastabas persiuntė Komisijai. Tarnyba taip pat viešai paskelbė papildomų dokumentų rinkinio santrauką;
            
         
               (6)
            
            
               2014 m. spalio 22 d. Tarnyba pateikė Komisijai išvadas (5) dėl to, ar galima manyti, kad esfenvaleratas atitinka patvirtinimo kriterijus, nustatytus Reglamento (EB) Nr. 1107/2009 4 straipsnyje. 2015 m. kovo 20 d. Komisija pateikė esfenvalerato peržiūros ataskaitos projektą Augalų, gyvūnų, maisto ir pašarų nuolatiniam komitetui;
            
         
               (7)
            
            
               nustatyta, kad 4 straipsnyje išdėstytų patvirtinimo kriterijų laikomasi, kai bent vienas augalų apsaugos produktas, kurio sudėtyje yra veikliosios medžiagos, naudojamas pagal vieną ar kelias tipiškas paskirtis. Todėl tie patvirtinimo kriterijai laikomi įvykdytais;
            
         
               (8)
            
            
               esfenvalerato patvirtinimo galiojimo pratęsimo rizikos vertinimas grindžiamas nedideliu tipiško naudojimo paskirčių skaičiumi, tačiau dėl to neapribojamos augalų apsaugos produktų, kurių sudėtyje yra esfenvalerato, leidžiamos naudojimo paskirtys. Todėl nėra tikslinga toliau riboti šios medžiagos naudojimą kaip insekticidą;
            
         
               (9)
            
            
               vis dėlto, Komisija mano, kad esfenvaleratas yra keistina medžiaga pagal Reglamento (EB) Nr. 1107/2009 24 straipsnį. Esfenvaleratas yra nuodingoji medžiaga pagal Reglamento (EB) Nr. 1107/2009 II priedo 3.7.2.2 ir 3.7.2.3 punktus, kadangi biologinio kaupimo veiksnys yra didesnis kaip 2 000, o ilgalaikės nepastebimo poveikio koncentracijos vertė gėlavandeniams organizmams yra mažesnė kaip 0,01 mg/L. Todėl esfenvaleratas atitinka Reglamento (EB) Nr. 1107/2009 II priedo 4 punkto antroje įtraukoje nurodytą sąlygą;
            
         
               (10)
            
            
               todėl tikslinga pratęsti esfenvalerato, kaip keistinos medžiagos, patvirtinimo galiojimą;
            
         
               (11)
            
            
               pagal Reglamento (EB) Nr. 1107/2009 20 straipsnio 3 dalį kartu su jo 13 straipsnio 4 dalimi Komisijos įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;
            
         
               (12)
            
            
               Komisijos įgyvendinimo reglamentu (ES) 2015/1885 (6) pratęsta esfenvalerato patvirtinimo galiojimo pabaigos data, kad medžiagos patvirtinimo galiojimo pratęsimo procedūra būtų užbaigta iki pasibaigiant medžiagos patvirtinimo galiojimo terminui. Vis dėlto, kadangi sprendimas dėl patvirtinimo galiojimo pratęsimo buvo priimtas prieš pasibaigiant patvirtinimo galiojimo terminui, šis reglamentas turėtų būti taikomas nuo pradinės medžiagos patvirtinimo galiojimo pabaigos datos;
            
         
               (13)
            
            
               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Veikliosios medžiagos, kaip keistinos medžiagos, patvirtinimo galiojimo pratęsimas
   Veikliosios medžiagos esfenvalerato, kaip keistinos medžiagos, patvirtinimo galiojimas pratęsiamas kaip nustatyta I priede.
   2 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento II priedą.
   3 straipsnis
   Įsigaliojimas ir taikymo data
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2015 m. lapkričio 16 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 309, 2009 11 24, p. 1.
   
      (2)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).
   
      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).
   
      (4)  2010 m. gruodžio 7 d. Komisijos reglamentas (ES) Nr. 1141/2010, kuriuo nustatomi antrosios grupės veikliųjų medžiagų įrašų Tarybos direktyvos 91/414/EEB I priede galiojimo pratęsimo tvarka ir tų medžiagų sąrašas (OL L 322, 2010 12 8, p. 10).
   
      (5)  EFSA Journal (2014);12(11):3873. Adresas internete: www.efsa.europa.eu.
   
      (6)  2015 m. spalio 20 d. Komisijos įgyvendinimo reglamentas (ES) 2015/1885, kuriuo dėl veikliųjų medžiagų 2,4-D, s-metil-acibenzolaro, amitrolo, bentazono, butilcihalofopo, dikvato, esfenvalerato, famoksadono, flumioksazino, DPX KE 459 (metilflupirsulfurono), glifosato, iprovalikarbo, izoproturono, lambda-cihalotrino, metalaksilo-M, metilmetsulfurono, pikolinafeno, prosulfurono, pimetrozino, etilpiraflufeno, tiabendazolo, metiltifensulfurono ir triasulfurono patvirtinimo laikotarpių pratęsimo iš dalies keičiamas Įgyvendinimo reglamentas (ES) Nr. 540/2011 (OL L 276, 2015 10 21, p. 48).
   
      I PRIEDAS
      
                  Bendrinis pavadinimas, identifikacijos numeriai
               
               
                  IUPAC pavadinimas
               
               
                  Grynumas (1)
                  
               
               
                  Patvirtinimo data
               
               
                  Patvirtinimo galiojimo pabaiga
               
               
                  Konkrečios nuostatos
               
            
                  Esfenvaleratas
                  CAS Nr.: 66230-04-4
                  CIPAC Nr. 481
               
               
                  (αS)-α-ciano-3-fenoksibenzil (2S)-2-(4-chlorfenil)-3-metilbutiratas
               
               
                  830 g/kg
                  Priemaiša toluenas techninėje medžiagoje turi neviršyti 10 g/kg.
               
               
                  2016 m. sausio 1 d.
               
               
                  2022 m. gruodžio 31 d.
               
               
                  Įgyvendinant Reglamento (EB) Nr. 1107/2009 29 straipsnio 6 dalyje numatytus vienodus principus, atsižvelgiama į esfenvalerato peržiūros ataskaitos išvadas, visų pirma į jos I ir II priedėlius.
                  Atlikdamos šį bendrą vertinimą valstybės narės ypatingą dėmesį skiria:
                  
                              —
                           
                           
                              esfenvalerato ir fenvalerato 2SαR-izomero keliamai rizikai vandens organizmams, įskaitant biologinio kaupimosi per maisto grandinę riziką,
                           
                        
                              —
                           
                           
                              rizikai bitėms ir netiksliniams nariuotakojams,
                           
                        
                              —
                           
                           
                              požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai.
                           
                        Naudojimo sąlygose prireikus nurodomos rizikos mažinimo priemonės.
               
            
         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.
   
   
      II PRIEDAS
      Įgyvendinimo reglamento (ES) Nr. 540/2011 priedas iš dalies keičiamas taip:
      
                  1.
               
               
                  A dalyje esfenvaleratui skirtas 10 įrašas išbraukiamas;
               
            
                  2.
               
               
                  E dalis papildoma šiuo įrašu:
                  
                               
                           
                           
                              Bendrinis pavadinimas, identifikacijos numeriai
                           
                           
                              IUPAC pavadinimas
                           
                           
                              Grynumas (1)
                              
                           
                           
                              Patvirtinimo data
                           
                           
                              Patvirtinimo galiojimo pabaiga
                           
                           
                              Konkrečios nuostatos
                           
                        
                              „2
                           
                           
                              Esfenvaleratas
                              CAS Nr.: 66230-04-4
                              CIPAC Nr. 481
                           
                           
                              (αS)-α-ciano-3-fenoksibenzil (2S)-2-(4-chlorfenil)-3-metilbutiratas
                           
                           
                              830 g/kg
                              Priemaiša toluenas techninėje medžiagoje turi neviršyti 10 g/kg.
                           
                           
                              2016 m. sausio 1 d.
                           
                           
                              2022 m. gruodžio 31 d.
                           
                           
                              Įgyvendinant Reglamento (EB) Nr. 1107/2009 29 straipsnio 6 dalyje numatytus vienodus principus, atsižvelgiama į esfenvalerato peržiūros ataskaitos išvadas, visų pirma į jos I ir II priedėlius.
                              Atlikdamos šį bendrą vertinimą valstybės narės ypatingą dėmesį skiria:
                              
                                          —
                                       
                                       
                                          esfenvalerato ir fenvalerato 2SαR-izomero keliamai rizikai vandens organizmams, įskaitant biologinio kaupimosi per maisto grandinę riziką,
                                       
                                    
                                          —
                                       
                                       
                                          rizikai bitėms ir netiksliniams nariuotakojams,
                                       
                                    
                                          —
                                       
                                       
                                          požeminio vandens apsaugai, jei medžiaga yra naudojama regionuose, kuriuose dirvožemis ir (arba) klimatas yra jautrūs taršai.
                                       
                                    Naudojimo sąlygose prireikus nurodomos rizikos mažinimo priemonės.“
                           
                        
            
         (1)  Išsamesnė informacija apie veikliosios medžiagos tapatybę ir specifikaciją pateikta peržiūros ataskaitoje.